paragraph_text: Sastoji se od hodočasničkog pohoda sedmerim crkvama nakon sudjelovanja na Misi Večere Gospodnje odn. liturgiji Velikoga četvrtka te ti posjeti označavaju mjesta na kojima se Isus našao od uhićenja do smrti na križu. Vjernik tj. vršitelj pobožnosti ulaskom u svaku od sedam crkvi klekne pred svetohranište, u kojemu je izložen Presveti oltarski sakrament posvećen prethodno na euharistijskom slavlju Posljednje večere u misi Velikoga četvrtka.